“เงินบาท” วันนี้เปิดตลาด 33.74 บ. แนะผู้นำเข้าซื้อสกุลเงินตปท.-จับตาประชุม กนง.พรุ่งนี้
“เงินบาท” วันนี้เปิดตลาด 33.74 บ. แข็งค่าจากปิดตลาดวานนี้ที่ระดับ 32.76 บาท ชี้กรอบเคลื่อนไหวที่ระดับ 32.60- 32.90 บาท/ดอลลาร์แนะผู้นำเข้าซื้อสกุลเงินต่างประเทศ-จับตาประชุม กนง.พรุ่งนี้
“เงินบาท” วันนี้เปิดตลาด 33.74 บ. แข็งค่าจากปิดตลาดวานนี้ที่ระดับ 32.76 บาท แนะผู้นำเข้าซื้อสกุลเงินต่างประเทศ-จับตาประชุม กนง.พรุ่งนี้
24 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(24 ม.ค.66) เปิดตลาด 32.74 บาท/ดอลลาร์ แข็งค่าเล็กน้อยเมื่อเทียบกับราคาปิดตลาดเมื่อวานที่ระดับ 32.76 บาท/ดอลลาร์
โดยดอลลาร์แข็งค่าเมื่อเทียบกับเงินเยน ที่ระดับ 130.66 เยน จากระดับ 129.59 เยน ค่าเงินยูโรพุ่งแตะระดับสูงสุดในรอบ 9 เดือนที่ 1.0927 เทียบดอลลาร์ ขานรับถ้อยแถลงของนายคลาส นอต และนายปีเตอร์ คาซิเมียร์เป็นกรรมการส่งสัญญาณการปรับขึ้นอัตราดอกเบี้ยที่รุนแรงกว่าเฟดที่คาดว่าจะปรับเพียง 0.25% ในวันที่31 ม.ค.-1ก.พ. นอกจากนี้จับตาคณะกรรมการนโยบายการเงิน (กนง.) ในการประชุมวันที่ 25 ม.ค.คาดว่าจะปรับขึ้นดอกเบี้ยนโยบายอีก 0.25%
ด้านตัวเลขกระทรวงพาณิชย์สหรัฐจะเปิดเผยดัชนี PCE ในวันศุกร์นี้ โดยดัชนีดังกล่าวเป็นมาตรวัดเงินเฟ้อที่เฟดให้ความสำคัญ และตัวเลขประมาณการเบื้องต้นของผลิตภัณฑ์มวลรวมภายในประเทศ (GDP) ประจำไตรมาส 4/2565 ในวันพฤหัสบดีนี้ ส่วนตลาดพันธบัตร มีกระแสเงินทุนต่างชาติซื้อสุทธิ 1,354 ล้านบาท และนักลงทุนต่างชาติซื้อหุ้นสุทธิ 472 ล้านบาท
โดยกรอบค่าเงินบาทวันนี้ คาคว่าเคลื่อนไหวที่ ระดับ 32.60- 32.90 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 33.00 บาท/ดอลลาร์